На основу Решења стечајног судије Привредног суда у Чачку , Ст.бр 3/2014 од 15.05.2014.године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009*) и Националним стандардом број 5 –Национални стандард о начину и поступку уновчења имовине стечајног («*Службени гласник Републике Србије» број 13/2010*), стечајни управник стечајног дужника

**ЗЕМЉОРАДНИЧКА ЗАДРУГА "ВОЋАР-ДРАГАЧЕВО КОТРАЖА" у стечају из ЛУЧАНА, КОТРАЖА,б.б.**

**ОГЛАШАВА**

**Продају дела непокретне и покретне имовине јавним надметањем**

|  |  |  |
| --- | --- | --- |
| **Предмет продаје (редни број и назив имовинске целине)** | **Почетна цена (дин.)** | **Депозит (дин.)** |
| **Целина 1**  **А-Објекти и земљиште, у оквиру комплекса „СТАРА ХЛАДЊАЧА“ у селу Котража, уписани у листу непокретности бр. 281 К.О.Пшаник у својини стечајног дужника, облик својине задружни, обим удела 1/1 и то :**  **Објекти на КП 686/1 -**Зграда пољ.бр.1-Хладњача стара са инфраструктуром и делом опреме,која се према В-листу 2.део састоји од приземља и спрата, објекат има одобрење за за употребу, Зграда пољ.бр.2- Погон помфритаре, Зграда пољ.бр.3-Управна зграда, Зграда пољ.бр.4-Трафо станица, Пом.зграда пољ.бр.5 -Компресорска станица, Пом.зграда пољ.бр.6–Цистерна за нафту, Пом.зграда бр.7-Портирница , Пом.зграда бр.8-Просторија ваге, објекти изграђени пре доношења прописа о изградњи објеката, **уписане укупне површине 4.417 м2**  **Земљиште** под зградама и уз зграде потребно за редовну употребу на **КП 686/1,** као и пољопривредно и остало земљиште : **КП 204/2, КП 693, КП 399/2, КП 399/3 и КП 696/2 уписане укупне површине 4ха 57а 43м2**  **Б- Објекти у ванкњижној својини стечајног дужника и то :**  **Дограђени део управне зграде** -зграде пољ.бр.3 са спратом на К.П.686/1 КО Пшаник  ***Идеални део* ½** -**Објекта каптаже изворишта** –изграђен на парцели насталој од делова КП 500/3, 500/4, 511/3, 512/2, 513/2 и 514/2 КО Пшаник  ***Идеални део* ½**-**Објекта у чијем су саставу преливни бетонски резервоари за воду** - изграђен на КП 705/2 КО Пшаник  **В- Покретна имовина** -Опрема која се налази у згради бр.1 бр.улаза 2 први спрат , по Записнику од 26.08.2014. и Oпрема, ситан инвентар и амбалажа у зградама бр.1 (бр.улаза 1 приземље),бр.2,3,и 7 на КП бр.686/1 КО Пшаник**,** по пописним листама од 31.12.2014. | **27.977.589,00** | **27.321.864,00** |
| **Целина 2**  **Путничко возило ŠKODA FELICIA**,LX1,3 PICK UP год.произв.1999. неисправна, нерегистрована | **71.680,00** | **70.000,00** |
| **Целина 3**  **Путничко возило ZASTAVA YUGO 45 TEMPO** 1,1 год.произв.1999. нерегистровано | **14.336,00** | **14.000,00** |
| **Напомена:Списак наведене имовине стечајног дужника, као и статус исте детаљно је приказан у продајној документацији у чијем су прилогу пописне листе од 31.12.2014. и Записник од 26.08.2014.год.** | | |

**Право на учешће у поступку продаје имају сва правна и физичка лица која:**

1. **након добијања профактуре, изврше уплату ради откупа продајне документације у износу од:**

за имовинску целину **бр.1 - 36.000,00** **дин.,** за имовинске целине **бр.2 и 3 - 3.000,00 дин.** по целини.

**Наведени износи су дати са обрачунатим ПДВ.** Профактура се може преузети на адреси Рајићева 7/1, Чачак, сваког радног дана у периоду од 10 до 14 часова, уз обавезну најаву стечајном управнику.

**Рок за откуп продајне документације је 13.09.2016. год.**

1. **уплате депозит** (са позивом на редни број имовинске целине из огласа), на текући рачун стечајног дужника број: **355-3200319786-84 код Војвођанске банке а.д. Нови Сад,** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје -**рок за уплату депозита је 20.09.2016.** У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику, најкасније до **14.09.2016. године до 14 часова**. У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **14.11.2016. године**;
2. потпишу изјаву о губитку права на повраћај депозита. Изјава чини саставни део продајне документације;
3. потпишу уговор о чувању поверљивих података приликом преузимања продајне документације .

Имовина се купује у виђеном стању и може се разгледати након откупа продајне документације, сваким радним даном од 10 до 14 часова, **а најкасније 7 дана пре заказане продаје** (уз претходну најаву стечајном управнику).

**Након уплате депозита, закључно са 20.09.2016.год., потенцијални купци, ради правовремене евиденције, морају предати стечајном управнику**: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање ће се одржати дана 27.09.2016. године у 12 часова на следећој адреси:**

**ЗЗ "ВОЋАР-ДРАГАЧЕВО КОТРАЖА" у стечају, Котража б.б.**

**Регистрација учесника почиње у 10 :00 ,а завршава се у 11:50, на истој адреси.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену;
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција;

**Купопродајни уговор се потписује у року од 5 радних дана од дана одржавања јавног надметања**, под условом да је депозит који је обезбеђен гаранцијом уплаћен на рачун стечајног дужника. **Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора.** **Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач.**

**Други најбољи понуђач има иста права и обавезе као проглашени купац.** У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. **У конкретном случају, купопродајни уговор се потписује у року од 3 радна дана од пријема обавештења којим се други најбољи понуђач проглашава за купца.**

**Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 5 дана од дана јавног надметања.**

**Уплатилац депозита губи право на повраћај депозита у складу са Изјавом о губитку права на повраћај депозита**.

**Порезе и трошкове који произлазе из закљученог купопродајног уговора у целости сноси купац.**

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

**Овлашћено лице: стечајни управник Слободан Зоћевић, тел. 063/ 60 60 70 маил адреса zocevic@gmail.com**